སློབ་སྦྱོང་བྱེད་འདོད་ཆེ་བའི་བསམ་བློ་འཆང་བཞིན་དུ་ཀེ་རི་ལི་མཚོ་སྔོན་ཞིང་ཆེན་འཕྲོད་བསྟེན་སློབ་གྲྭར་སློབ་སྦྱོང་བྱེད་རྒྱུའི་འོས་སྦྱོར་བྱས།ལོ་གཉིས་སོང་རྗེས་གཡུར་ཟའི་སྦྱངས་འབྲས་ཀྱི་ཐོག་ནས་ཁོང་ཧྲང་ཧའེ་གསོ་རིག་སློབ་གྲྭ་དང་པོའི་གསོ་རིག་ཚན་ཁག་ཏུ་རྒྱུགས་འཕྲོད་ཅིང་།ཁོང་གིསསྐབས་དེ་དུས་ཧྲང་ཧའེ་ས་ཕྱོགས་གང་དུ་ཡོད་མེད་ཤེས་ཀྱི་མེད་ལ་མེ་འཁོར་དུའང་སྡོད་མྱོང་མེདཅེས་བརྗོད།ཧྲང་ཧའེ་རུ་སླེབས་མ་ཐག་པའི་དུས་སུ་འདུ་འཛི་ཆེ་བའི་གྲོང་ཁྱེར་ཆེ་མོའི་རྣམ་པས་ཁོང་མགོ་བོ་འཐོམས་པར་གྱུར།སློབ་ཚན་འཚོག་སྐབས་ཁོང་ལ་སྐད་བརྡ་མི་འཕྲོད་པའི་གནད་དོན་ཆེན་པོ་འཕྲད་ཅིང་།ཀེ་རི་ལིསང་རང་སློབ་ཆུང་འགྲིམ་པའི་དུས་སུ་སྐད་གཉིས་དགེ་རྒན་མེད་པས་སོག་སྐད་དང་སོག་ཡིག་ལས་ཤེས་ཀྱི་མེདཅེས་བརྗོད་པ་དང་།ཁོང་ལ་སེམས་འགུལ་ཐེབས་པ་ཞིག་ནི་འཛིན་གྲྭའི་ནང་ཁོང་ལ་རོགས་རམ་བྱེད་མཁན་སློབ་སྦྱོང་ཚོགས་ཆུང་ཞིག་བཙུགས་པ་དེ་ཡིན་ཞིང་།ང་ནི་གྲངས་ཉུང་མི་རིགས་ཀྱི་སློབ་མ་གཅིག་པུ་དེ་ཡིན་མོད།འོན་ཀྱང་ཚང་མས་ང་ལ་སེམས་ཁུར་ཧ་ཅང་ཆེན་པོ་བྱས་ནས་རྒྱ་ཡིག་སློབ་པ་དང་སློབ་ཚན་གསབ་སྦྱོང་བྱེད་རོགས་བྱེད་ཀྱི་འདུག་པས་དངོས་གནས་ཁྱིམ་ཚང་གཅིག་ལྟར་བརྩེ་སེམས་ཟབ་མོ་ཡོདཅེས་ཀེ་རི་ལིས་བརྗོད་པ་རེད།ཧྲང་ཧའེ་རུ་སློབ་སྦྱོང་བྱས་ནས་མཚོ་སྔོན་དུ་ལོག་རྗེས་ཀེ་རི་ལི་མཚོ་སྔོན་ཞིང་ཆེན་འཕྲོད་བསྟེན་སློབ་གྲྭར་དགེ་རྒན་བྱེད་རྒྱུར་ལས་བགོས་བརྒྱབ།ལོ་ཁ་ཤས་རྗེས་ཀྱི་ལོར་ཀེ་རི་ལི་དུས་ཡུན་ལོ་རིང་གི་ཕྱི་རྒྱལ་དུ་སློབ་སྦྱོང་བྱེད་པའི་འཚོ་བ་སྐྱེལ་འགོ་ཚུགས་པ་རེད།